**Határozatok Tára 2024**

**1/2024-es szakbizottsági határozat:**

A 2024-es évben az országos bajnokság fordulóira a következő helyszíneken és időpontokban kerül sor:

1. bajnoki forduló: 2024.03.16. Csákvár

2. bajnoki forduló: 2024.04.13. Cece

3. bajnoki forduló: 2024.07.06. Husztót

4. bajnoki forduló: 2024.08.03. Bükkösd

5. bajnoki forduló: 2024.10.12. Szilvásvárad

**2/2024-es szakbizottsági határozat:**

A 2024-es évben a szakág 100.000.-Ft-os támogatást nyújt mind az öt országos bajnoki forduló rendezőjének.

**3/2024-es szakbizottsági határozat:**

Azok a párosok, akik a 2024-es évben a felnőtt világbajnokságon vagy a junior Európa-

bajnokságon szeretnének indulni, számukra a tárgyévben kötelező egy legalább CEI1\*-os

100km-es verseny sikeres teljesítése párosként, illetve a bajnokságra való nevezés

feltétele, hogy a csapatépítő edzőtáborban (Felnőttek számára 2024.08.09-11-e Orfű,

juniorok számára 2024.08.23-25-e Bugac-puszta) kötelezően részt vegyenek. Az

edzőtáborban való részvétel költségei a válogatott párosok, valamint a párosonként egy

segítő számára a szakágat terhelik.

**4/2024-es szakbizottsági határozat:**

**A** 2024-es évtől a szakág válogatott kereteinek irányítására felnőtt és utánpótlás kapitánynak Bors Margarétát és Mihók Orchideát jelöli ki a szakbizottság (válogatott kerettagok egész éves felügyelete és segítsége a szezon teljes időtartama alatt, személyes jelenlét a bajnokságokon, edzőtáborok szervezése és lebonyolítása Magyar Lovassport Szövetség Alapszabály 31. Kapitányok).

**5/2024-es szakbizottsági határozat:**

Az évadzáró közgyűlésen tartandó bajnokavatón, a 20km-es versenyszámban is kihirdetjük

a bajnokokat és a helyezetteket. A Magyar Távlovagló- és Távhajtó szakág 20km-es

túraverseny bajnokságának helyezései az alábbi táblázat szerint kerülnek kiszámításra:

|  |  |
| --- | --- |
|  | 20km |
| 1. | 25 |
| 2. | 22 |
| 3. | 19 |
| 4. | 17 |
| 5. | 15 |
| 6. | 13 |
| 7. | 11 |
| 8. | 9 |
| 9. | 7 |
| 10. | 5 |
| 11. | végig5 |
|  |  |

**6/2024-es szakbizottsági határozat:**

A kései nevezést a Szakbizottság 5000.-Ft-os pénzbüntetés kiszabása mellett engedélyezi,

amit a lovas a versenyen történő nevezési díjjal együtt tud rendezni a szervező általbiztosított pénzügyi ügyintézőnek.

**7/2024-es szakbizottsági határozat:**

A külföldi nevezések a 2024-es évtől a hivatalos szakági email címre kerüljenek leadásra,

ahonnan továbbításra kerülnek egy ellenőrzést követően a lovasszövetség ügyintézőjéhez.

A nemzeti minősülés igazolások egységes formában kerüljenek leadásra, szintén a

hivatalos szakági email címen keresztül. ( [tavlovaglas@lovasszovetseg.hu](mailto:tavlovaglas@lovasszovetseg.hu))

**8/ 2024 szakbizottsági határozat:**

A működőképesség fenntartása érdekében, a

szakbizottság egyhangúlag, a Magyar Távlovagló és Távhajtó szakág ügyvivő szakági elnök

személyére Mihók Orchideát javasolja a Magyar Lovassport Szövetség felé.

**9/ 2024 szakbizottsági határozat:**

Mivel a szakbizottság létszáma 4 főre csökkent, ezért

szavazategyenlőség esetén a kérdést elvetettnek kell tekinteni és/vagy egy másik

alkalommal kell arról szavazni, vagy a szakági közgyűlés elé kell vinni.

**10/ 2024 szakbizottsági határozat:**

A Marcsó Zsófia által eddig elvégzett feladatok az

alábbi módon kerülnek elosztásra: Marosi Zsanett lesz felelős a pénzügyekért, és a

rajtengedély vizsgázók adminisztrációját is ő veszi át.

Mihók Orchidea előadja, hogy vezető ügyvezető elnöki tisztségével a kapitányi feladatok

nem férnek meg, nem össze egyeztethetőek, így arról lemond. A szakbizottság tagjai Mihók Orchidea lemondását elfogadja, így az utánpótlás, junior és szenior kapitányi feladatokat egyben egyedül Bors Margaréta látja el a jövőben.

**11/2024 szakbizottsági határozat:**

A Magyar Lovassport szövetség támogatása a „kis szakágak támogatása” címszó alatt, A távlovaglás esetében a támogatás keretösszege a 2024. évre bruttó 5 000 000.- Ft. A szakbizottság 1 000 000 millió forintot a hazai versenyek támogatására fordít, melyek állatorvosi bérköltség, kupák, érmek, díjazás. 4 millió forint a válogatott versenyzők világversenyen való részvételének támogatása.

**12/2024 szakbizottsági határozat:**

A 2024-01-08-án hozott 3/2024-es

szakbizottsági határozat törlésre kerül.

**13/2024 szakbizottsági határozat:**

Azok a párosok, akik a 2024-es évben a felnőtt

világbajnokságon vagy a junior Európa- bajnokságon szeretnének indulni, számukra a

tárgyévben kötelező egy legalább CEI1\*-os 100km-es verseny sikeres teljesítése

párosként, illetve a bajnokságra való nevezés feltétele, hogy a nemzeti válogatottban

való részvételi szándékát 2024-01-31-ig leadja a szakág felé és a 2024-01-08-án a

szakbizottság által elfogadott az A nemzeti válogatott keret tagjaira vonatkozó

általános rendelkezések elfogadja. Ezek bármely nem teljesítése esetén a versenyző

semmilyen támogatásban nem részesíthető!

**14/2024 szakbizottsági határozat:**

A nemzeti válogatott keret tagjaira vonatkozó általános rendelkezések:

1. A Magyar Távlovagló és Távhajtó Szakág nyilvántartott licence-szel rendelkező

válogatott versenyzője, aki az adott szezonra megfelelő kerettagsági feltételeket

teljesítette, a Magyar Lovassport Szövetségnél tagsággal rendelkező sportszervezet

leigazolt versenyzője, érvényes versenyengedéllyel, valamint sportorvosi igazolással

rendelkezik.

2. A válogatott kerettagok felelősek sportágaink népszerűsítéséért minden nyilvános

nyilatkozatukban, közösségi és média megjelenésükben.

3. Válogatott kerettagság feltétele a Magyar Távlovagló és Távhajtó Szakág nemzeti

válogatott keret tagjaira vonatkozó általános rendelkezések elfogadása, aláírása, a

versenyző, illetve szülő részéről.

Válogatott kerettagság feltételei:

1. A kerettagság feltétele, hogy a versenyző és lova terheléses vizsgálaton, (versenyen,

edzőtábor, szint felmérőn stb.) vegyen részt, amelynek eredményét a megfelelő

szakember állapítja meg.

2. A nemzeti válogatott kerettagok és a velük foglalkozó sportszakemberek hazai és

nemzetközi versenyeiken, valamint egyéb rendezvényeken a Magyar Távlovagló és

Távhajtó Szakágat, Magyarországot képviselik, ahol magatartásukkal,

példamutatásukkal a szervezethez és hazánkhoz, az elvárható magatartási és

viselkedési szabályok betartásával, méltón vesznek részt, tisztességesen és etikusan

viselkednek.

3. A nemzeti válogatott kerettagok elfogadják, magukra nézve kötelezően betartják a

Magyar Távlovagló és Távhajtó Szakág közgyűlésének, elnökségének és Szövetségi

kapitányának határozatait, döntéseit, szabályait, továbbá a Magyar Lovassport

Szövetség hatályában lévő Sporttörvény szabályait, valamint a Magyar Távlovagló és

Távhajtó Szakág Alapszabályát, Szervezeti és Működési Szabályzatát.

4. A nemzeti válogatott kerettagok kötelesek a válogatott keret programját teljesíteni,

az abban szereplő edzéseken (válogatott és egyesületi) és edzőtáborokban részt venni

és pontosan megjelenni, a rájuk szabott feladatot a legjobb tudásuk szerint

teljesíteni.

5. A nemzeti válogatott kerettagok kötelesek minden Magyar Távlovagló és Távhajtó

Szakág által meghatározott versenyen, eseményen megjelenni és legjobb tudásuk,

felkészültségük szerint teljesíteni.

6. A nemzeti válogatott kerettagok a Magyar Távlovagló és Távhajtó Szakág támogatási

szerződéseiben vállalt kötelezettségeket betartják, azokat magukra nézve kötelezően

elismerik és annak legjobb tudásuk szerint megfelelnek.

7. A nemzeti válogatott kerettagok sportszerűen élnek, nemzeti válogatott versenyzőtől

elvárható viselkedést, példamutató magatartást tanúsítanak, edzőjük, mindenkori

vezetőjük és sporttársaik felé. A nemzeti válogatott kerettaghoz méltatlan

magatartást vagy viselkedést, a nemzeti válogatottságra érdemtelenséget,

fegyelmezetlenséget, sportszerűtlenséget a Magyar Távlovagló és Távhajtó Szakág

fegyelmi eljárás keretében szankcionálhatja.

8. A nemzeti válogatott kerettagok a WADA és a tiltó listán szereplő tiltott

teljesítményfokozó, kábítószer és egyéb károsító – sporttevékenységüket hátráltató

vagy negatívan befolyásoló – szerektől és módszerektől mentesen élnek és vesznek

részt mind a hazai, mind a nemzetközi versenyrendszerben. A nemzeti válogatott

kerettagok ezen felül az FEI szabályzatokban, valamint a hazai doppingellenes

jogszabályokban meghatározott doppingellenes feladatoknak, adatszolgáltatásoknak

és jelentési kötelezettségeiknek eleget tesznek, így különösen a WADA, a FEI vagy a

Magyar, valamint a doppingellenőrzésekre történő rendelkezésre állást betartják,

mint magukra és lovukra nézve.

Kerettagság időtartama:

1. A kerettagság egy versenyszezonra vonatkozik.

2. Az évi szezonra a válogatott keretek meghatározása az előző szezonban

elfogadott válogatási elvek és feltételek alapján kerülnek kialakításra.

3. A versenyszezon közben az, az évi szezon válogatási elvek teljesítése és a

minimum minősülési feltételek megszerzése lehetőséget biztosít a teljesített

követelményeknek megfelelő válogatottba kerüléséhez.

**15/2024 szakbizottsági határozat**:

A Varga Károly által felajánlott 2 000 000 azaz kettőmillió forint utazási támogatás a válogatott kerettagok (felnőtt és junior) egyenlő részarányos elosztása. Az útiköltség támogatásban csak azok részesülnek, akik megfelelnek a 13/2024-es és 14/2024-es szakbizottsági határozatoknak.

**16/2024 szakbizottsági határozat:**

A 2024 évi Olaszország, Arboreaban

megrendezésre kerülő Junior Európa Bajnokság csapatvezetőjének (Chef d’ Equipe)

Mihók Orchideát nevezi ki.

**17/2024 szakbizottsági határozat:**

A 2024-07-02-án hozott 13/2024-es szakbizottsági

határozat módosítása után az alábbiakban lett kiegészítve, megfogalmazva és

egyhangúlag elfogadva.

Azok a párosok, akik a 2024-es évben a felnőtt

világbajnokságon vagy a junior Európa- bajnokságon szeretnének indulni, számukra

a tárgyévben kötelező egy legalább CEI1\*-os 100km-es verseny sikeres teljesítése

párosként, illetve a bajnokságra való nevezés feltétele, hogy a nemzeti válogatottban

való részvételi szándékát 2024-01-31-ig leadja a szakág felé és a 2024-01-08-án a

szakbizottság által elfogadott az ”A nemzeti válogatott keret tagjaira vonatkozó

általános rendelkezések„ elfogadja. Ezek bármely nem teljesítése esetén a

versenyző semmilyen támogatásban nem részesíthető!

*A válogatottba meghívott kerettag számára a világversenyeken való részvételi, nevezési díj alanyi jogon jár, az nem minősül támogatásnak, azt a szakág megfizeti a versenyző páros részére, a Magyar Lovassport Szövetség által nyújtott működési támogatásból.*

**18/2024 szakbizottsági határozat:**

A 2024 évi országos bajnokság ötödik, utolsó

fordulója 2024 október 19-én szombaton lesz megtartva Cecén a Kabakán Lovarda

területén.

**19/2024 szakbizottsági határozat:**

A szakbizottság a FEI szabályzatmódosítása

szerint átveszi a Magyar Távlovagló és Távhajtó Szakág szabályzatába a FEI által

elfogadott módosításokat.

**20/2024 szakbizottsági határozat:**

*A válogatott keret tagjainak, segítőknek, állatorvosnak a Dorko Hungary márka kedvezményes áron biztosított ruházatát, a szakág szakági keretből megvásárolja.*